秦金 (弘治進士)

秦金（），字國聲，號鳳山，直隸常州府無錫縣（今江蘇省無錫市）人，明朝政治人物，弘治癸丑進士，官至工部尚書、戶部尚書。

 生平 
成化二十二年（1486年）丙午科應天府乡试第六十二名举人，弘治六年（1493年）登癸丑科会试第一百四十四名，二甲三十二名進士，授戶部福建司主事，歷任戶部员外郎、郎中，丁父忧归，起复原职。正德初年（1506年）升河南提學副使，改河南右參政，鎮守開封，并在陳橋攻破趙鐩。歷任山東布政使，正德九年（1515年）升爲右副都御史，巡撫湖廣，平定賀璋、羅大洪、龔福全叛亂，因功增俸一級，入為戶部右侍郎清·张廷玉等，《明史》（卷194）：秦金，字國聲，無錫人。弘治六年進士。授戶部主事，歷郎中。正德初，遷河南提學副使，改右參政。守開封，破趙鐩於陳橋。歷山東左、右布政使。承寇躪後，與巡撫趙璜共拊循，瘡痍始起。九年擢右副都御史，巡撫湖廣。諸王府所據山 場湖蕩，皆奏還之官。降盜賀璋、羅大洪復叛，討平之。郴州桂陽瑤龔福全稱王，金先後破砦八十餘，斬首二千級，擒福全及其黨劉福興等。錄功，增俸一級，廕錦衣世百戶，力辭 得請。入為戶部右侍郎。。

明世宗即位，改為吏部侍郎，因言官論爭，復為戶部右侍郎，改左侍郎，署戶部事清·张廷玉等，《明史》（卷194）：世宗即位，改吏部。言官論金無人倫鑑，復改戶部，轉左，署部事。外戚邵喜乞莊田， 金述祖制，請按治。帝宥喜，命都察院禁如制。中旨各宮仍置皇莊，遣官校分督。金言： 「西漢盛時以苑囿賦貧民，今奈何剝民以益上。乞勘正德間額外侵占者，悉歸其主，而盡撤 管莊之人。」帝稱善，即從其議。。嘉靖二年（1523年）升爲南京禮部尚書，上疏體恤百姓等建議，得到批准清·张廷玉等，《明史》（卷194）：嘉靖二年擢南京禮部尚書，率諸臣上疏曰：「陛下繼統以來，昭德塞違，勵精圖治，動無 過舉，宜召天和，而災眚頻告者，何也？詩曰：『靡不有初，鮮克有終。』陛下登極一詔，百度 咸貞，天下拭目望至治。比來多與詔違，百司罔遵，萬民失仰，此詔令不能如初也。即位之 初，逐庸回，任耆舊。比內閣擬旨輒中改，至疏請，徒答溫語，此任賢不能如初也。即位之 初，聽言如流，朝請暮報。比來事涉戚畹、宦寺，雖九卿執奏，科道交章，皆曰『業經有旨』， 此聽納不能如初也。即位之初，凡先朝傳陞、乞陞等官，一切釐革。此來恩澤過濫，封拜頻 煩，此慎名器不能如初也。即位之初，凡奸黨巨惡俱付三法司。此來輒下鎮撫，此謹國法不能如初也。即位之初，首命戶部減馬房糧芻之半，且令科道官備覈馬數。乃因太監閻洪 等言，遂寢前詔，此恤民瘼不能如初也。即位之初，遣斥法王、佛子、國師、禪師。比來於禁 地設齋醮，此崇正道不能如初也。即位之初，精明充盛。比來聖躬弗豫，天顏未復，此嗇精 神不能如初也。夫初政所以清明者，政出公朝，而左右不預也；今政所以淆溷者，政在左 右，而外廷不知也。惟政不可一日不在朝廷，惟權不可一日移於左右。所謂政在朝廷者， 非必皆獨運也。股肱有託，耳目有寄，即主威重於九鼎，國勢安於泰山。自古帝王制御天 下，操此術而已。不則宮府之勢隔而信任有所偏，婦寺之情親而聽受有所蔽，名曰總攬，而 太阿之鐏實移於下矣。」章下禮部，尚書汪俊力勸帝採納，報聞。。不久改為南京兵部尚書。孫交去職後，召為戶部尚書。大禮議事件中，反對世宗立生父為皇考。嘉靖六年（1527年）致仕，五年後，因舉薦起用為南京戶部尚書。召為工部尚書，加太子少保、太子太保，改任南京兵部尚書，致仕歸。嘉靖二十三年（1544年）卒，贈少保，諡端敏清·张廷玉等，《明史》（卷194）：尋就改兵部。孫交去，召為戶部尚書。帝欲考興獻帝，金偕廷臣伏闕爭，又與何孟春 等條張璁建議之非。及上聖母冊，金及趙璜等復不至，帝頻詰讓。金為人樂易。及居官， 一以廉正自持。在戶部，尤孜孜為國。永福長公主乞寶坻、武清地，以金言頗減。撫寧、山 海莊地賜魏國公徐達者，達卒仍歸之官，定國公光祚請之，金執不可。給事中黃重、御史張 珩等先後爭，金等復以為言，始報許。內府諸監局軍匠至數千人，中官梁諫請下部採金玉 珠石，金皆執奏，不聽。奸人逯俊等乞兩淮鹽引三十萬，帝許之。金力爭不可，積失帝旨。六年春以考察自陳致仕，馳驛給夫廩如制。歸五年，薦者不已，乃起南京戶部，疏陳利民六事。尋召為工部尚書，加太子少保。帝與張孚敬、李時評諸大臣，以金為賢，頗嫌其老。居數月，加太子太保，改南京兵部。踰歲致仕歸。二十三年卒，年七十八。贈少保，諡端敏。。

家族
曾祖秦物初。祖父秦景薰。父秦霖。前母余氏，母王氏。严侍下。弟秦銘。

长子秦泮，號小山，嘉靖十一年卒，贈都察院都事。次子秦汴，號次山，官姚安知府。孫秦柄、秦楷、秦柱。曾孫秦延烝，萬曆癸丑進士。

参考文献

 延伸阅读 


Category:成化二十二年丙午科應天鄉試舉人
Category:明朝戶部主事
Category:明朝戶部郎中
Category:明朝河南按察司副使
Category:明朝河南布政使司參政
Category:明朝山東按察使
Category:明朝湖廣巡撫
Category:南京戶部尚書
Category:南京兵部尚書
Category:南京禮部尚書
Category:明朝工部尚书
Category:明朝戶部尚書
Category:明朝追赠少保
Category:明朝太子太保
Category:无锡人
J
Category:諡端敏
Category:無錫錫山秦氏